Umsókn frá Ríkiseignum um stofnun nýrrar landeignar í Fasteignaskrá úr landi Kirkjubæjar . Mál var áður á dagskrá þann 13. september sl . Erindi Ríkiseigna um stofnun lóða á jörðunum Kirkjubæ og Unaósi , er hafnað . Fyrirliggjandi gögn bera ekki með sér að landskipti hafi fengið málsmeðferð samkvæmt 13. gr. jarðalaga nr. 81 / 2004 , sbr. 12. gr. laganna um landskipti . Þá virðast gögnin ekki uppfylla kröfur sem gerðar eru til gerninga um landskipti . Þá lýsir nefndin nokkurri furðu yfir efni tillagna um skiptingu bújarðanna , sem m.a. fela í sér að húsakostur , þar með talið öll útihús bújarðanna , eru skilin frá landi þeirra . Með því er stofnað til óvissu um nýtingu eignanna sem bújarða til framtíðar . Bent er á þá skilgreiningu jarðalaga að lögbýlisréttur merkir í lögunum sérhverja jörð sem hefur þann húsakost og það landrými eða aðstöðu að unnt sé að stunda þar landbúnað eða aðra atvinnustarfsemi og var skráð í jarðaskrá ráðuneytisins 1. desember 2003 . Jafnframt er vísað til þess að VII. kafli jarðalaga og ábúðarlög nr. 80 / 2004 , fjalla með almennum hætti um ráðstöfun ríkisjarða til ábúðar og réttindi og skyldur ábúenda og eigenda jarða . Það er óeðlilegt að íslenska ríkið gangi fyrir með skiptingu og ráðstöfun jarða , sem virðast hafa það að markmiði að fara í kringum almennar reglur laga . Um stöðu jarðanna Unaóss og Kirkjubæjar er vísað til fyrri bókana Fljótsdalshéraðs , þar sem kvatt hefur verið til þess að Ríkiseignir stuðli að áframhaldandi ábúð á jörðunum . Samþykkt samhljóða með handauppréttingu 3 . Umsókn um stofnun nýrrar lóðar við Unaós